Diari Oficial de la Generalitat Valenciana


Sumari del DOGV 2765, del 07-06-1996 (1996/838405)

RESOLUCIÓ de 10 d'abril de 1996, del director general de Justícia de la Conselleria de Presidència, en què s'acorda inscriure en el Registre de Fundacions de la Comunitat Valenciana la denominada Fundación Cultural Rafael Moncada.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2765

Data del DOGV
:   07-06-1996

Secció del DOGV
:   ALTRES DISPOSICIONS

Número del document
:   1996/838405


Data del document
:   10-04-1996

Organisme emissor
:   Conselleria de Presidència

Tipus de document
:   Resolució

RESOLUCIó de 10 d'abril de 1996, del director general de Justícia de la Conselleria de Presidència, en què s'acorda inscriure en el Registre de Fundacions de la Comunitat Valenciana la denominada Fundación Cultural Rafael Moncada.   
Vist l'expedient iniciat a instància del Sr. José María Chiralt Pascual, com a president del patronat de la fundació esmentada, pel qual se sol·licita la inscripció de la Fundación Cultural Rafael de Moncada, basant-se en els següents   
Fets  
Primer. Per escriptura pública de data 25 de setembre de 1995 atorgada davant el notari del Col·legi de València, Sr. Alfredo Granell Dasí, amb número de protocol 1381, compareix el Sr. José María Chiralt Pascual, en nom i representació com a president del Centre Artístic Musical de la ciutat de Moncada, per a constituir la denominada Fundación Cultural Rafael de Moncada.  
Segon. Segons l'article 8 dels estatuts, l'objecte i la finalitat de la fundació són el manteniment de l'establiment cultural per a l'ensenyament de la música que imparteix l'escola de música Centre d'Estudis Musicals Mestre Palau, sense perjudici de la realització de qualsevulla altra activitat que tendesca a l'aconseguiment de l'objectiu assenyalat en l'article primer d'aquests estatuts.   
Tercer. Els beneficiaris seran, d'acord amb allò disposat en l'article 10 dels esmentats estatuts, totes les persones físiques o jurídiques que despleguen les activitats a què fan referència l'article vuit dels estatuts.  
Quart. La dotació de la fundació prevista en l'apartat 2n està constituïda amb una dotació d'un milió de pessetes (1.000.000) en metàl·lic, que amb aquesta finalitat aporta el Centre Artístic Musical de la Ciutat de Moncada, acreditat mitjançant certificat de la CAM, oficina de Moncada-3210, certificat que s'incorpora a l'escriptura fundacional.  
Cinquè. L'administració i el govern de la fundació, d'acord amb l'apartat 4t de la carta fundacional i el capítol III dels estatuts que la regeixen, correspondrà al Patronat, el qual pertany a la Junta Directora del Centre Artístic Musical de la Ciutat de Moncada i, a més, com a vocals, l'Ajuntament de Moncada i un membre de la família del Sr. Rafael Alabort Company.  
Serà president del patronat qui ho siga del Centre Artístic Musical de la Ciutat de Montcada.  
El patronat de la fundació, a més del dos vocals específics esmentats, estarà constituït per la Junta Directiva del Centre Artístic Musical de la Ciutat de Moncada, la composició de la qual serà la que establesquen els estatuts de la societat.  
Els càrrecs de patró són absolutament gratuïts.  
El patronat podrà designar un o diversos delegats o apoderats de la fundació, els quals podran delegar-ne les facultats en no o mes dels seus membres, d'acord amb allò disposat en la Llei 30/1994.  
Les vacants que es produesquen en el si del patronat com a òrgan del seu govern, es cobriran pel procediment establert en els Estatuts del Centre Artístic Musical de la Ciutat de Moncada, per ser la Junta Directiva d'aquesta associació l'esmentat òrgan de govern de la Fundación Cultural Rafael de Moncada. En el cas que la fundació quede sense titulars dels seus òrgans de govern, el Protectorat proveirà el que convinga.  
Per tant, el Patronat queda integrat pels següents membres i amb els càrrecs que s'especifiquen:   
President: Sr. José María Chiralt Pascual.  
Vicepresident primer: Sr. Agustín Pérez de Lucía Gómez.  
Vicepresident segon: Sr. Francisco Fort Fenollosa.  
Secretari: Sr. Enrique Soriano Palanca.  
Vicesecretari: Sr. Vicente Albert Escrihuela.  
Comptador: Sr. Vicente Cabo Pérez.  
Vicecomptador: Sr. Francisco Camps Bailach.  
Dipositari: Sr. Manuel Llorens Zamorano.  
Arxiver-bibliotecari: Sr. Vicente Gramuntell IbáÑez.  
Vocal-relacions públiques: Sr. Ricardo Alós CasaÑa.  
Vocal-premsa i propaganda: Sr. Vicente Cerdá Albert.  
Vocal-actes i festejos: Sr. José Casany Roca.  
Vocal-quadre artístic: Sr. Vicente Domenech Casans.  
Vocal-músic primer: Sr. Rafael Moreno Marqués.  
Vocal-músic segon: Sr. Francisco Palanca Pascual.  
Vocal: Ajuntament de Moncada, representat pel seu alcalde-president.  
Vocal: Sr. Manuel Alabort Company.  
Les persones designades com a membres del Patronat de la fundació han acceptat totes el seu nomenament d'acord amb la legislació vigent.  
Sisè. La resta de l'articulat estatutari regula totes les qüestions previstes legalment en matèria de fundacions.  
Fonaments jurídics  
Primer. La Constitució recull, en el títol I, capítol II, secció II, article 34, el dret de fundació per a finalitats d'interès general.  
Segon. L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de finalitats d'interès general, circumstàncies que concorren en aquest cas.  
Tercer. Examinades les finalitats de la fundació i la dotació, aquestes es consideren d'interès general i la dotació inicialment suficient per a la inscripció, d'acord amb allò establert en l'article 11.b) del Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
Quart. La carta fundacional i els estatuts continguts en l'escriptura pública de 25 de setembre de 1995, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la fundació pot ser reconeguda com a tal, tenint en compte l'objectiu que pretén segons l'article 8 dels seus estatuts.  
Cinquè. L'expedient ha estat tramitat a la Direcció General de Justícia, de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 44/1996, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria de Presidència, i el Decret 5/96, de 25 de març, del president de la Generalitat, pel qual s'assignen competències a la Conselleria de Presidència, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, d'acord amb allò establert en la disposició addicional primera de l'esmentat Decret 44/96, de 25 de març.  
Vistos la Constitució, la Llei 30/94, de 24 de novembre, el Reial Decret 316/96, de 23 de febrer, el Decret 60/95, de 18 d'abril, l'Ordre de 19 de gener, de la Conselleria d'Administració Pública, per la qual s'estableix la data d'inici d'activitats del Registre i Protectorat únics de la Comunitat Valenciana, i l'Ordre de 19 de gener de 1996, de la Conselleria d'Administració Pública, per la qual es delega el director general de Justícia per a les funcions del Protectorat establertes en el Decret 60/95, de 18 d'abril, i la disposició addicional primera del Decret 44/96, de 25 de març, del Govern Valencià, a què fa referència l'apartat anterior, resolc:  
Primer  
Inscriure en el Registre de Fundacions de la Comunitat Valenciana la denominada Fundación Cultural Rafael de Moncada, domiciliada a 46028 Moncada (València), carrer Major, 14.  
Segon  
Confiar el govern de la fundació al patronat determinat per l'escriptura fundacional de data 25 de setembre de 1995, atorgada davant el notari del Col·legi de València, Sr. Alfredo Granell Dasí, amb el número 1381 de protocol.  
Notifiqueu aquesta resolució, advertint que contra aquesta, que no posa fi a la via administrativa, es pot interposar recurs ordinari davant el mateix òrgan o davant el conseller d'Administració Pública, en el termini d'un mes, comptador a partir de la data de la seua notificació, de conformitat amb el que disposen el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 10 d'abril de 1996.- El director general de Justícia: Eloy Velasco NúÑez.